Imperdibles culturals pel juny
Imatge de les Falles a l'Alta Ribagorça
Maïa Vidal, una de les veus femenines de la Setmana de la Música
Les valls d'Àreu
La línia vertical d'Àreu
Arriba la festa grossa de la cultura popular: la flama. Amb ella arriba el foc i això ens indica que també arriba l'estiu, on tot comença!
Jornada ‘Innovació i tradició en el món cooperatiu’ (2 de juny, El Pinell de Brai)
En aquesta jornada es mostraran experiències que treballen per donar més valor als productes de la nostra terra i on es podrà debatre sobre com innovar i reforçar l’economia social al territori. Hi participaran l’Agrícola Sant Josep de Bot, Carícies d’Oli i COPATE.
Festival En Veu Alta, EVA (del 8 de juny a l’1 de juliol, Penedès i Priorat)
Festival de Senderisme d'Àreu- Pica d'Estats (9 i 10 de juny, Àreu)
La tercera edició es duran a terme diferents activitats durant tot el cap de setmana, donant a conèixer l'entorn del poble i la cultura de la Vall Ferrera. Entre les activitats que s'hi poden trobar hi ha la fira d'artesania i mercat de segona mà de material de muntanya, xerrades, visites guiades i tallers. Organitza: EMD d'Àreu, IDAPA, Parc Natural de l'Alt Pirineu.
Festival Internacional de Música Popular i Tradicional (del 15 al 17 de juny, Vilanova i la Geltrú)
Els dies 15, 16 i 17 de juny torna el FIMPT a Vilanova i la Geltrú. La 38a edició d’aquest Festival Internacional de Música Popular Tradicional ja va presentar fa unes setmanes algun dels seus plats forts: Kepa Kunkera, els colombians Puerto Candelaria, o la producció catalano-polonesa Polcat..
Viu les Falles a l’Alta Ribagorça (a partir del 16 de juny, Alta Ribagorça)
Les Falles, declarades patrimoni cultural immaterial per la Unesco l’1 de desembre de 2015, són la festa del foc del solstici d’estiu dels Pirineus. L’Alta Ribagorça és la comarca que compta amb més pobles fallaires dins el territori català. Aquest any us convidem a fer un tour pels pobles d’aquesta comarca durant els mesos de juny i juliol. En el cas del mes de juny, el dia 16 hi ha falles a Durro i Senet, el 23 a Boí, Casós, El Pont de Suert i Vilaller i el 30 a Barruera.
Aplec del Canigó (16 i 17 de juny. Rosselló, Catalunya)
L'Aplec del Canigó, en el qual persones provinents d'arreu dels Països Catalans s'acosten a deixar al cim del Canigó un feix de llenya provinent de les seves contrades, es farà el cap de setmana que comprèn els dies 16 i 17 de juny. Posteriorment, i al llarg del 22 de juny, la convocatòria al Canigó és per anar a recollir la Flama que, pujada des del Castellet de Perpinyà on haurà romàs tot l'any, serà distribuïda, a partir de la mitjanit, a tota aquella gent que la vulgui recollir per començar un descens cap a centenars de viles i ciutats per celebrar la revetlla.
Setmana de la Música [feminista] (del 18 al 21 de juny, Barcelona)
El Club Català de Cultura (TR3SC) celebra la Setmana de la Música del 18 al 21 de juny coincidint amb l’arribada de l’estiu. Enguany, la reivindicació de les veus femenines és central en aquesta celebració. Maïa Vidal i Paula Valls el 18 de juny, Luthea Salom i Renaldo & Clara el dia següent, Mariona Aupí i Dolo Beltrán el dia 20 i, finalment, Marion Harper i el quartet The Crab Apples.
La festa dels menuts (30 de juny a l’1 de juliol, Deltebre)
Món Natura Delta de l’Ebre organitza la segona edició de la festa, una jornada dirigida a la infància, amb espectacles, jocs, contacontes, tallers infantils i moltes altres activitats. Dedicada a la natura i a l’entorn del Delta, amb tallers sobre les fascinants aus del Delta de l’Ebre, jocs de la desconeguda fauna que viu al mar, parades per descobrir un entorn natural únic.
cultural, imperdibles, juny
Fallas del Vall de Boí
Submitted by Javier (no verificat) on Dv, 20/07/2018 - 06:27
Una tradición llena de encanto. En cada pueblo del Vall de Boí celebran sus fallas particulares. Yo he podido ver las fallas de Taüll y la verdad que recomiendo ir a verlas. Donde se anuncia la llegada del verano y el paso de niño a hombre.